# Andy Kaufman

### A Wikipédiából, a szabad lexikonból.

Andy Kaufman (eredeti nevén Andrew Geoffrey Kaufman) (1949. január 17.; † 1984. május 16.) amerikai humorista és színész, akit provokatív fellépései tettek ismertté.

## [szerkesztés] Értékelése

A Taxi című tévésorozatban játszott szerepe tette híressé, noha - saját állítása szerint - ő maga nem tudott azonosulni a szereppel és nem kedvelte különösebben a sorozatot sem.

Kaufman nem nevezte magát humoristának; célja az volt, hogy fellépéseit úgy alakítsa, hogy azok semmiképpen se feleljenek meg a nézők elvárásainak. Így például azzal untatta vendégeit, hogy tréfák helyett regényrészleteket olvasott fel nekik.

## [szerkesztés] Élete

A nyolcvanas években a legendás Saturday Night Live című műsor fellépői közé tartozott az NBC csatornán. Pályfutása során egy ideig wrestlinggel is foglalkozott. 1000 amerikai dollárt ajánlott fel annak a hölgynek, aki képes őt legyőzni. Mivel "wrestling-pályafutása" során ez senkinek sem sikerült, a "nemek közötti wrestling világbajnoká"-nak nevezte magát. A vegetáriánus és egész életében nemdohányzó Kaufman mindössze 35 évesen hunyt el a tüdőrák egy ritka formájában.

Ez a szakasz még csonk. Segíts te is a kibővítésében!

## [szerkesztés] Egy film Kaufmanról

Rövid életét és pályafutását az Ember a Holdon (Man on the Moon) című 1999-ben készült amerikai film mutatja be, amelyben Jim Carrey alakítja őt. Az alkotást Milos Forman rendezte, a producer többek között Danny DeVito volt, aki maga is feltűnik a filmben.

Külön érdekesség a filmmel kapcsolatban, hogy Jim Carrey tizenhárom évvel később ugyan, de pontosan ugyanazon a napon született, mint Kaufman. Danny DeVito pedig annak idején még együtt szerepelt az azóta elhunyt humoristával a Taxi című televíziós sorozatban.

Andy Kaufmannal foglalkozik az amerikai R.E.M. együttes Man on the Moon című száma is, amely az 1992-ben megjelent Automatic for the People című albumon található.

## [szerkesztés] Külső hivatkozások

- Andy Kaufman a PORT.hu-n

A lap eredeti címe "http://hu.wikipedia.org../../../a/n/d/Andy_Kaufman_e7aa.html"

Kategóriák: Szakaszcsonkok | Csonkok 2006 októberéből | Amerikai színészek | Humoristák

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Deutsch
- Español
- Suomi
- Français
- עברית
- Hrvatski
- Italiano
- Lojban
- Lëtzebuergesch
- Lietuvių
- Nederlands
- ‪Norsk (bokmål)‬
- Polski
- Svenska